ઉલ્લેખનીય છે કે, આ વખતની ગુજરાત વિધાનસભા ચૂંટણીમાં વિધાનસભા અધ્યક્ષ રમણલાલ વોરા ચૂંટણી હારી ગયા હતા. જયાં સુધી ગુજરાત વિધાનસભાના નવા અને કાયમી અધ્યક્ષની નિયુકિત ના થાય ત્યાં સુધી હાલ પ્રોટેમ સ્પીકર તરીકે ડો.નીમાબહેન આચાર્ય આ જવાબદારી સંભાળી રહ્યા છે. હવે તા.૧૯મી ફેબ્રુઆરીએ વિધાનસભા અધ્યક્ષની ચૂંટણી યોજાવાની છે પરંતુ ભાજપના ધારાસભ્ય રાજેન્દ્ર ત્રિવેદીનું નામ વિધાનસભા અધ્યક્ષપદે સૌથી આગળ છે અને લગભગ તે નક્કી જ છે. આજે ગૃહરાજય પ્રધાન પ્રદીપસિંહ જાડેજા અને રાજેન્દ્ર ત્રિવેદીએ રાજયના નાયબ મુખ્યમંત્રી નીતિનભાઇ પટેલની મુલાકાત લીધી હતી. દરમ્યાન તા.૧૯મી ફેબ્રુઆરીએ વિધાનસભા અધ્યક્ષની ચૂંટણી બાદ ગુજરાત રાજયના રાજયપાલ તેમનું વિશેષ પ્રવચન આપશે.